  Виталий Пронин «Огъя Россия» партия дэмла техосмотръёсты мылкыд каремъя гинэ ортчылыны. Правительство та ӵектон понна дурбаьстӥз. Законопроектэ тупатъянъёс пыртэмзы бере, сое Госдумае сётозы, выль созывын кутозы. Со сярысь ивортӥз «Огъя Россия» партилэн Генеральной советэзлэн секретарез, Федерацилэн Советэзлэн нырысетӥ вице-спикерез Андрей Турчак. — Фракцимы малпа, техосмотрез одно ик ортчоно машиналэн выль кузёез ке кылдэ яке машина на мотоцикл 4 ареслэсь пересь ке. Мукетъёсыз сое мылкыд каремзыя мед ортчылозы. Нош ужын кутӥськись транспорт азьло сямен техосмотрез ортчылоз, — шуиз Андрей Турчак. Со верамъя, та юанъя «Огъя Россия» партилы калык туж ӵем вазиськылӥз, техосмотр ортчонэз капчигес карыны курылӥз. — Али техосмотрез 1994-тӥ арын кадь ортчо, куронъёс вужмизы ни. Тросэзлы со эшшо юнме налог тырем кадь потэ, — вераз Андрей Турчак. УД Теги: единаяроссия ОгъяРоссия техосмотр  